
Grozījumi Ministru kabineta 2018. gada 27. marta noteikumos Nr. 173 "Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību"
Izdoti saskaņā ar Sociālā uzņēmuma likuma 3. pantu, 5. panta
sesto daļu, 7. panta ceturto daļu un 10. panta trešo daļu
· 1. Izdarīt Ministru kabineta 2018. gada 27. marta noteikumos Nr. 173 "Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību" (Latvijas Vēstnesis, 2018, 64. nr.; 2021, 27. nr.; 2022, 49. nr.) šādus grozījumus:
· 1.1. izteikt 3.6. apakšpunktu šādā redakcijā:
· "3.6. pamatdarbības veids un papildu darbības veids atbilstoši Eiropas Savienības Saimniecisko darbību statistiskās klasifikācijas NACE 2.1. redakcijai;";
· 1.2. izteikt 3.7. apakšpunktu šādā redakcijā:
· "3.7. sociālais mērķis, tā sasniegšanai izvirzītais uzdevums vai uzdevumi, ja tādi ir vairāki, ko plānots īstenot kārtējā gadā. Atbilstoši izvirzītajam mērķim norāda:
· 3.7.1. mērķa grupu un nodarbināšanas specifikas aprakstu, ja sociālais mērķis ir mērķa grupas nodarbinātība;
· 3.7.2. sabiedrības grupu, kuras dzīvi ietekmē sabiedrībai būtiskas problēmas (turpmāk – sabiedrības grupa), un sociālās problēmas aprakstu, ja sociālais mērķis ir uzlabot tās dzīves kvalitāti, sniedzot pakalpojumus vai izgatavojot specializētas preces;
· 3.7.3. vismaz vienu rādītāju, ar kuru mērīs darbības rezultātus, un šā rādītāja sasniedzamo vērtību kārtējā gadā, kā arī sabiedrībai nozīmīgās sociālās problēmas aprakstu, ja plāno veikt visai sabiedrībai nozīmīgas aktivitātes, kas rada ilgstošu pozitīvu sociālo ietekmi;";
· 1.3. svītrot 3.11. apakšpunktu;
· 1.4. svītrot 5.2. apakšpunktu;
· 1.5. izteikt 7. punktu šādā redakcijā:
· "7. Ja, pārbaudot iesniedzēja sniegto informāciju, ministrija konstatē, ka iesniegumā nav nepieciešamās informācijas vai norādītā informācija ir nepilnīga vai ka nav pievienoti šo noteikumu 5. punktā minētie dokumenti, vai ja ministrijai rodas pamatotas šaubas par sniegtās informācijas patiesumu, ministrija piecu darbdienu laikā rakstveidā informē iesniedzēju par nepieciešamību precizēt iesniegumu vai sniegt papildu informāciju, nosakot termiņu trūkumu novēršanai un informācijas sniegšanai.";
· 1.6. izteikt 10. punktu šādā redakcijā:
· "10. Ministrija triju darbdienu laikā pēc šo noteikumu 9. punktā minētā lēmuma pieņemšanas par to rakstveidā paziņo iesniedzējam.";
· 1.7. izteikt 13.1.7. apakšpunktu šādā redakcijā:
· "13.1.7. pamatdarbības veids un papildu darbības veids atbilstoši Eiropas Savienības Saimniecisko darbību statistiskās klasifikācijas NACE 2.1. redakcijai;";
· 1.8. svītrot 13.1.11. apakšpunktu;
· 1.9. izteikt 13.5. apakšpunktu šādā redakcijā:
· "13.5. informāciju par dalību Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.3. pasākumā "Atbalsts sociālajai uzņēmējdarbībai un sociālās ekonomikas attīstībai" (turpmāk – 4.3.3.3. pasākums) un par finanšu atbalstu, kas piešķirts tā ietvaros.";
· 1.10. izteikt 17. punktu šādā redakcijā:
· "17. Ja mainījusies šo noteikumu 13.1.4., 13.1.5., 13.1.6., 13.1.7., 13.1.8., 13.1.9., 13.1.10. un 13.2. apakšpunktā minētā informācija, sociālais uzņēmums 10 darbdienu laikā pēc attiecīgo izmaiņu veikšanas rakstveidā informē ministriju par izmaiņām. Ministrija piecu darbdienu laikā pārbauda saņemto informāciju un veic izmaiņas reģistrā.";
· 1.11. izteikt 18. punktu šādā redakcijā:
· "18. Sociālais uzņēmums katru gadu, sākot ar nākamo gadu pēc sociālā uzņēmuma statusa piešķiršanas, elektroniski iesniedz ministrijā darbības pārskatu.";
· 1.12. svītrot 19.1.4. apakšpunktu;
· 1.13. izteikt 19.2.5. apakšpunktu šādā redakcijā:
· "19.2.5. informācija par brīvprātīgo darbu:
· 19.2.5.1. brīvprātīgā darba vieta;
· 19.2.5.2. brīvprātīgā darba veicēju pienākumi;
· 19.2.5.3. brīvprātīgā darba veicēju kopskaits konkrētā brīvprātīgā darba vietā;
· 19.2.5.4. brīvprātīgā darba veicēju nostrādāto stundu kopskaits;
· 19.2.5.5. nozīmīgākie pasākumi, projekti, aktivitātes un cita informācija pēc brīvprātīgā darba organizatora ieskatiem;";
· 1.14. izteikt 19.3.3. apakšpunktu šādā redakcijā:
· "19.3.3. neto apgrozījuma pieaugums pret iepriekšējo gadu, ja sociālais uzņēmums ir īstenojis biznesa projektu, izmantojot 4.3.3.3. pasākuma ietvaros piešķirto finanšu atbalstu;";
· 1.15. papildināt ar 19.3.8. apakšpunktu šādā redakcijā:
· "19.3.8. kopš pārskata gada sākuma dividendēs sadalītās peļņas summa;";
· 1.16. izteikt 19.4.1. apakšpunktu šādā redakcijā:
· "19.4.1. sociālā mērķa sasniegšanai izvirzītais uzdevums vai uzdevumi, ja tādi ir vairāki. Ja sociālā uzņēmuma sociālais mērķis ir veikt visai sabiedrībai nozīmīgas aktivitātes, kas rada ilgstošu pozitīvu sociālo ietekmi, papildus norāda sabiedrībai nozīmīgās sociālās problēmas aprakstu, kā arī vismaz vienu rādītāju, ar kuru mērīs darbības rezultātus, un šā rādītāja sasniedzamo vērtību;";
· 1.17. izteikt 24. punktu šādā redakcijā:
· "24. Ministrija nosūta komisijai darbības pārskatu un šo noteikumu 21. punktā minēto informāciju atzinuma sniegšanai par sociālā uzņēmuma darbības atbilstību likumā noteiktajiem kritērijiem un šo noteikumu 22. punktā minētajiem uzņēmuma darbības rādītājiem, ja ministrija, sākotnēji izvērtējot minētos dokumentus un informāciju, ir konstatējusi neatbilstību vai pirmšķietamu neatbilstību sociālā uzņēmuma statusam.";
· 1.18. izteikt 25. punktu šādā redakcijā:
· "25. Ministrija, pamatojoties uz darbības pārskatu, papildus iegūto informāciju un komisijas sniegto atzinumu, 10 darbdienu laikā izvērtē sociālā uzņēmuma atbilstību likumā noteiktajiem kritērijiem un šo noteikumu 22. punktā minētajiem uzņēmuma darbības rādītājiem un, ja turpmākā sociālā uzņēmuma darbība nav savienojama ar sociālā uzņēmuma statusu, pieņem lēmumu par sociālā uzņēmuma statusa atņemšanu. Par pieņemto lēmumu ministrija izdara attiecīgu ierakstu reģistrā.";
· 1.19. izteikt 26. punktu šādā redakcijā:
· "26. Ja atbilstoši komisijas atzinumam ir nepieciešami papildu dokumenti vai ziņas sociālā uzņēmuma darbības izvērtēšanai vai sociālā uzņēmuma darbībā ir konstatēti normatīvo aktu pārkāpumi, ministrija var pagarināt šo noteikumu 25. punktā minētās izvērtēšanas termiņu, izdarot attiecīgu ierakstu reģistrā. Par šo noteikumu 25. punktā minētā izvērtēšanas termiņa pagarināšanu, nepieciešamajiem papildu dokumentiem vai ziņām sociālā uzņēmuma darbības izvērtēšanai vai sociālā uzņēmuma darbībā konstatētajiem normatīvo aktu pārkāpumiem ministrija rakstveidā informē sociālo uzņēmumu un nosaka termiņu papildu dokumentu vai ziņu sniegšanai vai arī izsaka brīdinājumu par normatīvo aktu pārkāpumiem un nosaka termiņu trūkumu novēršanai.";
· 1.20. izteikt 29. punktu šādā redakcijā:
· "29. Šo noteikumu 28. punktā minētajā gadījumā ministrija, ņemot vērā komisijas atzinumu, izdara reģistrā atzīmi par papildus veiktā sociālā uzņēmuma izvērtējuma rezultātiem un, ja turpmākā sociālā uzņēmuma darbība nav savienojama ar sociālā uzņēmuma statusu, pieņem lēmumu par sociālā uzņēmuma statusa atņemšanu.";
· 1.21. izteikt 30. punktu šādā redakcijā:
· "30. Ministrija triju darbdienu laikā pēc lēmuma pieņemšanas par sociālā uzņēmuma statusa atņemšanu par to rakstveidā paziņo iesniedzējam.";
· 1.22. izteikt 31. punktu šādā redakcijā:
· "31. Lēmumu par sociālā uzņēmuma statusa atņemšanu var apstrīdēt mēneša laikā no tā spēkā stāšanās dienas, iesniedzot attiecīgu iesniegumu ministrijas valsts sekretāram. Ministrijas valsts sekretāra lēmumu var pārsūdzēt Administratīvajā rajona tiesā.";
· 1.23. izteikt 32. punktu šādā redakcijā:
· "32. Papildus šo noteikumu 13. punktā minētajiem datiem līdz darbības programmas "Izaugsme un nodarbinātība" 9.1.1. specifiskā atbalsta mērķa "Palielināt sociālās atstumtības riskam pakļauto mērķa grupu, tostarp bezdarbnieku, tai skaitā nelabvēlīgākā situācijā esošu bezdarbnieku, iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas pabeigšanai reģistrā iekļauj tos datus par biedrībām un nodibinājumiem, kurus paredzēts apstrādāt saskaņā ar pasākuma īstenošanu regulējošiem normatīvajiem aktiem."
· 2. Šo noteikumu 1.3. un 1.15. apakšpunkts stājas spēkā 2027. gada 1. janvārī.

	Ministru prezidents
	(paraksts*)
	V. Uzvārds

	Ministrs
	(paraksts*)
	V. Uzvārds


* Dokuments ir parakstīts ar drošu elektronisko parakstu

